Diari Oficial de la Generalitat Valenciana


Sumari del DOGV 4723, del 31-03-2004 (2004/3220)

RESOLUCIÓ de 22 de març de 2004, de la directora general de Planificació i Ordenació Territorial, per la qual es concedeixen subvencions, amb càrrec a la convocatòria 2004, per a realitzar determinades actuacions al Parc Natural de la Marjal de Pego-Oliva.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4723

Data del DOGV
:   31-03-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/3220


Organisme emissor
:   Conselleria de Territori i Habitatge

Tipus de document
:   Resolució

RESOLUCIÓ de 22 de març de 2004, de la directora general de Planificació i Ordenació Territorial, per la qual es concedeixen subvencions, amb càrrec a la convocatòria 2004, per a realitzar determinades actuacions al Parc Natural de la Marjal de Pego-Oliva. [2004/3220]
  
Vista l'Ordre de 25 d'octubre de 2000, de la Conselleria de Medi Ambient, per la qual es regulen les ajudes per a la realització de determinades actuacions al Parc Natural de la Marjal de Pego-Oliva i es convoca la concessió d'ajudes per a 2000 (DOGV núm. 3.869, de 02.11.2000), modificada per l'Ordre de 16 de febrer de 2004, de la Conselleria de Territori i Habitatge, per la qual es fa públic l'import global màxim que finança, per a 2004, l'Ordre de 25 d'octubre de 2000; i se'n modifiquen determinats articles (DOGV núm. 4.714, de 17.03.2004).
  
Atés que les sol·licituds presentades per a 2004 han estat examinades i avaluades per la comissió regulada en l'article 5 de l'annex I de l'ordre de la convocatòria, ha proposat concedir 36,00 €/fanecada aplicant, sobre aquesta quantitat fixa, un percentatge progressivament decreixent sobre cadascun dels següents trams de superfície:
  
De 0,01 fins a 5,00 fanecades 100%
  
De 5,01 fins a 20,00 fanecades 90%
  
De 20,01 fanecades endavant 80%
  
Atés que s'han aplicat els criteris d'avaluació estipulats en el paràgraf segon de l'article 5, de l'annex I de la convocatòria.
  
Vista la proposta d'adjudicació que eleva la comissió tècnica i, d'acord amb el punt primer, D),2.a) de la Resolució de 13 d'agost de 2003, del conseller de Territori i Habitatge, sobre delegació de l'exercici de competències en determinats òrgans de la Conselleria (DOGV 22.08.2003), resolc:
  
Article 1
  
Concedir als beneficiaris que es relacionen en l'annex I les ajudes que s'esmenten,
  
Article 2
  
Desestimar les sol·licituds que es relacionen en l'annex II, pels motius ressenyats.
  
DISPOSICIONS FINALS
  
Primera
  
Aquesta resolució vigirà des de l'endemà de la publicació en el Diari Oficial de la Generalitat Valenciana.
  
Segona
  
Contra la present resolució, que posa fi a la via administrativa, es podrà interposar un recurs contenciós administratiu en el termini de dos mesos, comptadors des de l'endemà de la seua publicació, davant de la sala de contenciosa-administrativa del Tribunal Superior de Justícia de la Comunitat Valenciana. Tot això d'acord amb els articles 10 i concordants de la Llei 29/1998, del 13 de juliol, Reguladora de la Jurisdicció Contenciosa Administrativa.